CELEX: 32011R1200
Language: fi
Date: 2011-11-18 00:00:00
Title: Komission täytäntöönpanoasetus (EU) N:o 1200/2011, annettu 18 päivänä marraskuuta 2011 , tiettyjen tavaroiden luokittelusta yhdistettyyn nimikkeistöön

23.11.2011   
            
            
               FI
            
            
               Euroopan unionin virallinen lehti
            
            
               L 305/6
            
         KOMISSION TÄYTÄNTÖÖNPANOASETUS (EU) N:o 1200/2011,
   annettu 18 päivänä marraskuuta 2011,
   tiettyjen tavaroiden luokittelusta yhdistettyyn nimikkeistöön
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon tariffi- ja tilastonimikkeistöstä ja yhteisestä tullitariffista 23 päivänä heinäkuuta 1987 annetun neuvoston asetuksen (ETY) N:o 2658/87 (1) ja erityisesti sen 9 artiklan 1 kohdan a alakohdan,
   sekä katsoo seuraavaa:
   
               (1)
            
            
               Asetuksen (ETY) N:o 2658/87 liitteenä olevan yhdistetyn nimikkeistön yhdenmukaisen soveltamisen varmistamiseksi on tarpeen antaa tämän asetuksen liitteessä esitetyn tavaran luokittelua koskevia säännöksiä.
            
         
               (2)
            
            
               Asetuksessa (ETY) N:o 2658/87 vahvistetaan yhdistetyn nimikkeistön yleiset tulkintasäännöt; näitä sääntöjä sovelletaan myös kaikkiin muihin nimikkeistöihin, jotka perustuvat kokonaan tai osittain yhdistettyyn nimikkeistöön taikka joissa siihen mahdollisesti lisätään alajakoja ja jotka vahvistetaan unionin erityissäännöksillä tavaroiden kauppaa koskevien tariffimääräysten tai muiden toimenpiteiden soveltamiseksi.
            
         
               (3)
            
            
               Mainittujen yleisten tulkintasääntöjen mukaan on tämän asetuksen liitteen taulukossa olevassa sarakkeessa 1 esitetty tavara luokiteltava sarakkeen 2 CN-koodiin sarakkeesta 3 ilmenevin perustein.
            
         
               (4)
            
            
               On aiheellista säätää, että sitovien tariffitietojen haltija voi yhteisön tullikoodeksista 12 päivänä lokakuuta 1992 annetun neuvoston asetuksen (ETY) N:o 2913/92 (2) 12 artiklan 6 kohdan mukaisesti edelleen kolmen kuukauden ajan käyttää sellaisia sitovia tariffitietoja, jotka jäsenvaltioiden tulliviranomaiset ovat antaneet tavaroiden luokittelusta yhdistettyyn nimikkeistöön mutta jotka eivät ole tämän asetuksen säännösten mukaisia.
            
         
               (5)
            
            
               Tässä asetuksessa säädetyt toimenpiteet ovat tullikoodeksikomitean lausunnon mukaiset,
            
         ON HYVÄKSYNYT TÄMÄN ASETUKSEN:
   1 artikla
   Liitteenä olevan taulukon sarakkeessa 1 esitetty tavara luokitellaan yhdistetyssä nimikkeistössä mainitun taulukon sarakkeen 2 CN-koodiin.
   2 artikla
   Jäsenvaltioiden tulliviranomaisten antamia sitovia tariffitietoja, jotka eivät ole tässä asetuksessa vahvistettujen säännösten mukaisia, voidaan käyttää asetuksen (ETY) N:o 2913/92 12 artiklan 6 kohdan mukaisesti vielä kolmen kuukauden ajan.
   3 artikla
   Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.
   
      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Brysselissä 18 päivänä marraskuuta 2011.
      
         
            Komission puolesta, puheenjohtajan nimissä
         
         Algirdas ŠEMETA
         
            Komission jäsen
         
      
   
   
      (1)  EYVL L 256, 7.9.1987, s. 1.
   
      (2)  EYVL L 302, 19.10.1992, s. 1.
   
      LIITE
      
                  Tavaran kuvaus
               
               
                  Luokittelu
                  (CN-koodi)
               
               
                  Perusteet
               
            
                  (1)
               
               
                  (2)
               
               
                  (3)
               
            
                  Käsikäyttöinen mekaaninen koje nesteen annostelemiseksi astiaan titrimetristä analyysia varten (ns. digitaalinen titrauslaite).
                  Kojeessa on säädettävä mekaaninen annostin, jossa on tila patruunaa varten, annostelunuppi, mekaaninen laskuri, laskurin nollausnuppi ja kädensija.
                  Titrauslaite on täsmäannostelulaite, jossa annostelunuppia kiertämällä pudotetaan käytettävää titrausliuosta pisara kerrallaan analysoitavaan nesteeseen (analyyttiin). Pisara sisältää tietyn määrän titrausliuosta. Titrauslaitteen annostelemien pisaroiden lukumäärä ilmoitetaan laskurilla.
                  Analyyttinen tulos määräytyy sillä, kuinka analyytti reagoi annosteltuun titrausliuosmäärään. Titrausliuoksen määrä saadaan kertomalla pisaroiden lukumäärä käytetyn titrausliuoksen ominaistilavuudella.
               
               
                  8479 89 97
               
               
                  Luokittelu määräytyy yhdistetyn nimikkeistön 1 ja 6 yleisen tulkintasäännön sekä CN-koodien 8479, 8479 89 ja 8479 89 97 sanamuodon mukaisesti.
                  Koska kojeella ei siirretä nesteitä jatkuvasti, luokittelu nimikkeen 8413 pumppuna ei tule kyseeseen.
                  Kojeella ei tehdä titrausliuoksen eikä analyytin kemiallista analyysia. Sen vuoksi luokittelu nimikkeeseen 9027 kemiallista analyysia varten tarkoitettuna kojeena ei tule kyseeseen.
                  Vaikka koje on osallisena kemiallisessa analyysiprosessissa, sitä ei voida pitää tällaisen kojeen osana tai tarvikkeena 90 ryhmän 2 huomautuksen a alakohdan nojalla.
                  Kojeella ei mitata tilavuusyksikköinä putken läpi kulkevan nesteen määrää. Sen vuoksi luokittelu nimikkeen 9028 kojeena ei tule kyseeseen.
                  Laitteella lasketaan pisaroiden lukumäärä, mutta ei annosteltua määrää. Sen vuoksi luokittelu nimikkeen 9031 kojeena ei tule kyseeseen.
                  Koska kojeella ei pelkästään lasketa yksiköiden (pisaroiden) kokonaislukumäärää, vaan sillä pääasiassa annostellaan tietty määrä nestettä, se on mekaanisella laskurilla varustettu byretti.
                  Sen vuoksi se on luokiteltava CN-koodiin 8479 89 97 muualle 84 ryhmään kuulumattomana muuna mekaanisena kojeena, jolla on itsenäinen tehtävä.